Seelan Paul

Sathiaseelan Paul Thurai (lahir 7 Ogos 1974) merupakan seorang penyampai radio dan pelakon lelaki Malaysia dan bekas Ketua Pegawai Eksekutif ntv7 dan radio Media Prima.

Kerjaya
Seelan memulakan kerjaya awalnya sebagai guru Pendidikan Jasmani. Kerjaya radio beliau bermula dengan berkhidmat sebagai penyampai radio di stesen radio swasta pertama negara, Era semasa stesen radio itu memulakan siarannya pada 1 Ogos 1998, dan berkhidmat selama 7 tahun. Beliau merupakan antara barisan penyampai terawal Era termasuk Halim Othman, Faizal Ismail, Khairil Rashid, Linda Onn, David Low, Subarma Mokhtaruddin, Jamal Jamaluddin, Nadira Azizan, Kudsia Kahar dan Najman Mohamed.

Seelan memulakan kerjaya lakonan dengan membintangi filem Trauma (2004) arahan Aziz M. Osman dan Potret Mistik (2005) arahan Abdul Razak Mohaideen.

Beliau menyertai Media Prima pada 1 Ogos 2005 dan memegang jawatan sebagai Ketua Pegawai Operasi, empat tahun kemudian dan seterusnya dinaikkan pangkat sebagai Ketua Pegawai Eksekutif Rangkaian Radio Media Prima pada tahun 2011. Beliau dilantik sebagai Ketua Pegawai Operasi Rangkaian Televisyen Media Prima pada 30 Disember 2013. Beliau juga pernah mengacarakan rancangan Kaki Bola di TV9.

Seelan menerajui tiga inisiatif digital baharu pada Mac 2017 yang bertujuan untuk meningkatkan produk dan perkhidmatan sedia ada rangkaian radio dengan memanfaatkan gangguan digital semasa. Pada penghujung kerjayanya di Media Prima, beliau membantu salah sebuah pasukan kerjanya untuk menghasilkan video kandungan AI pertama yang disiarkan di stesen TV Malaysia.

Sebagai pengiktirafan sumbangan Seelan terhadap industri radio tempatan, beliau dilantik sebagai Presiden Radio Komersial Malaysia pada Oktober 2015. Beliau juga merupakan Ahli Jawatankuasa Program Pembangunan Bola Sepak Kebangsaan Malaysia. Selain itu, beliau adalah pensyarah jemputan dan penasihat industri di Management & Science University.

Seelan meletak jawatan daripada Media Prima pada tahun 2024. 

Kehidupan peribadi
Seelan merupakan peminat setia pasukan bola sepak England, Liverpool. Beliau telah mendirikan rumah tangga dengan Carolyn dan mempunyai seorang anak.

Seelan dibesarkan dalam kepercayaan Kristian.Norliza Mohamad Zakaria (4 September 2009). Seelan Paul belajar berpuasa Utusan Malaysia. Diperoleh pada 8 November 2010.

Filemografi

Filem
TahunTajukWatakCatatan2003Gila BolaManik BashaFilem pertama2004TraumaDoktor2005Potret MistikASP Seelan2019Upin & Ipin: Keris Siamang TunggalLanun bertangan kailEjen Ali: The Movie -Dikreditkan terima kasih

Televisyen
 Kerjaya (Episod: "Penyampai Radio"; 2002)
 Kaki Bola (2012)
 I Can See Your Voice Malaysia (2018)

Rujukan

Pautan luar


Kategori:Kelahiran 1974
Kategori:Orang hidup
Kategori:Orang Malaysia berketurunan India
Kategori:Kristian Malaysia
Kategori:Orang dari Ipoh
Kategori:Penyampai radio Malaysia
Kategori:Pelakon lelaki Malaysia
Kategori:Ahli perniagaan Malaysia
Kategori:Alumni Universiti Putra Malaysia